MANUAL D’ÚS per la Creació i Administració de blocs al PORTAL XTECBlocs.\nDe l’Ajuda de l’XTECBlocs, compilació del material i paginació: Lluís Pérez Octubre 2008\nÍndex El portal XTECBlocs El portal de blocs de la XTEC ........................................................................................................................................................ • Què és el servei de blocs de la XTEC?.................................................................................................................................\nA qui va dirigit el servei? ....................................................................................................................................................\nQuines són les condicions d'ús del servei? .........................................................................................................................\nLes diferents parts del portal XTECBlocs ..........................................................................................................................\nCerca de blocs segons el títol i la descripció .......................................................................................................................\nEls meus blocs .....................................................................................................................................................................\nCom pot l’alumnat participar en els meus blocs? ................................................................................................................\nEls meus blocs preferits .......................................................................................................................................................\nEls blocs públics i els blocs privats ......................................................................................................................................\nEl fòrum de XTECBlocs ......................................................................................................................................................\nCreació de blocs ............................................................................................................................................................................... • Com es crea un bloc? ............................................................................................................................................................\nQuè són els descriptors? ........................................................................................................................................................\nCom es creen els descriptors? ...............................................................................................................................................\nLa importància dels descriptors ............................................................................................................................................\nCom funciona el núvol de descriptors? .................................................................................................................................\nQuins criteris puc utilitzar per assignar descriptors als blocs? ..............................................................................................\nEsborrar els blocs ............................................................................................................................................................................... • Qui pot esborrar blocs? ..........................................................................................................................................................\nQuin procés s’ha de seguir per esborrar un bloc? ...................................................................................................................\nUna vegada s’ha esborrat un bloc, es possible tornar-lo a recuperar? ....................................................................................\nÚs dels blocs Entrada de continguts nous .................................................................................................................................................................. • Què són els articles i les pàgines? ............................................................................................................................................\nCom puc crear un article o una pàgina nova? ..........................................................................................................................\nQuina és la mida màxima dels fitxers que puc pujar al servidor? ............................................................................................\nQuin espai de disc tinc disponible per bloc per pujar fitxers al servidor? ................................................................................\nPujada de fitxers al servidor ......................................................................................................................................................\nLes diferents parts d'un bloc ......................................................................................................................................................\nUna vegada he pujat un fitxer al servidor, com es pot saber quin és l'URL d'aquests fitxers? .................................................\nInserció de continguts en format MP, MP, RM... als articles o a les pàgines ...........................................................................\nCom puc entrar un àudio des de ODEO? ..................................................................................................................................\nInserció de vídeos de l'EDU i, en general, de vídeos Real Media ..............................................................................................\nInserció de vídeos externs als blocs ...........................................................................................................................................\nInserció d’animacions Flash .......................................................................................................................................................\nInserció d’àlbums de fotos del BubbleShare ..............................................................................................................................\nCom puc inserir un àlbum de SlideShare? ..................................................................................................................................\nCom es pot reduir la mida de les imatges? ..................................................................................................................................\nPer a què serveixen les categories? ..............................................................................................................................................\nQuè és la llista de blocs? ...............................................................................................................................................................\nCom puc afegir entrades a la llista de blocs? ................................................................................................................................\nEdició i organització dels continguts ....................................................................................................................................................... • Què són les categories? ................................................................................................................................................................\nCom puc crear categories? ............................................................................................................................................................\nCom puc organitzar els continguts dels meus blocs? .....................................................................................................................\nQui pot editar els continguts dels meus blocs? ...............................................................................................................................\nCom puc editar els continguts dels articles i les pàgines? ..............................................................................................................\nEdició de la llista de blocs ..............................................................................................................................................................\nEnviament i gestió dels comentaris i dels pings dels blocs ....................................................................................................................... 30 • Qui pot enviar comentaris als articles o a les pàgines dels meus blocs? ........................................................................................ 30 •\nCom s’envia un comentari? ............................................................................................................................................................\nCom puc saber si el bloc o els blocs que administro tenen comentaris nous? ................................................................................\nCom puc aprovar i gestionar els comentaris? .................................................................................................................................\nQuè és un pingback? .......................................................................................................................................................................\nAdministració dels blocs L'entorn visual o aparença dels blocs .........................................................................................................................................................\nQuè és un entorn visual o aparença? ...............................................................................................................................................\nCom puc modificar l'entorn visual o aparença d'un bloc? ..............................................................................................................\nQuines característiques tenen o poden tenir els entorns visuals dels blocs? ..................................................................................\nHi ha algun entorn visual que em permeti canviar la capçalera dels blocs? ..................................................................................\nCom funcionen els entorns visuals que admeten widgets? .............................................................................................................\nPuc instal·lar altres aparences visuals diferents de les disponibles? ............................................................................................... 40\nPuc modificar la mida de la font del bloc? .....................................................................................................................................\nPuc modificar la mida de la font dels articles del bloc? .................................................................................................................\nQuè és un widget? ...........................................................................................................................................................................\nOn es troba la gestió dels widgets? .................................................................................................................................................\nCom puc deshabilitar un widget? ....................................................................................................................................................\nPuc modificar les propietats dels widgets? .....................................................................................................................................\nQuins són els widgets disponibles? ................................................................................................................................................\nPuc afegir més widgets dels que hi ha disponibles? .......................................................................................................................\nEl widget calendari no és visible al bloc. Què he fet malament? ...................................................................................................\nGestió dels continguts dels blocs ............................................................................................................................................................... 43 • Com puc modificar o esborrar els articles o les pàgines dels blocs? .............................................................................................. 43 •\nGestió dels comentaris dels articles ................................................................................................................................................\nCom puc gestionar els fitxers dels blocs? .......................................................................................................................................\nModificar i esborrar categories ......................................................................................................................................................\nImportació i exportació de blocs .....................................................................................................................................................\nEs podran instal·lar connectors? .....................................................................................................................................................\nGestió dels usuaris dels blocs .................................................................................................................................................................... 47 • Qui pot ser usuari/ària dels meus blocs? ........................................................................................................................................ 47 •\nCom puc afegir usuaris als meus blocs? .........................................................................................................................................\nQuins són els perfils d'usuari/ària possibles? ..................................................................................................................................\nCom puc canviar els perfils dels usuaris del meu bloc o esborrar-los? ..........................................................................................\nLes opcions de configuració dels blocs ..................................................................................................................................................... 49 • Configuració de les opcions generals ............................................................................................................................................. 49 •\nPuc canviar el nom d'un bloc? ........................................................................................................................................................\nLes opcions d'escriptura ..................................................................................................................................................................\nLes opcions de lectura .....................................................................................................................................................................\nOpcions de discussió .......................................................................................................................................................................\nModificació de la privadesa dels blocs ...........................................................................................................................................\nEls enllaços permaments .................................................................................................................................................................\nLa llicència dels continguts dels blocs ............................................................................................................................................\nLa gestió dels descriptors ................................................................................................................................................................\nImportació i exportació de blocs ................................................................................................................................................................ 54 • He creat un bloc a l'espai de cursos i proves, puc passar-lo a l'espai de blocs? .............................................................................. 54 •\nCom puc importar blocs des del Blogger? ......................................................................................................................................\nEl portal de blocs de la XTEC •\nQuè és el servei de blocs de la XTEC?\nXTECBlocs és un servei destinat a tots els usuaris de la XTEC i als centres docents que permet crear blocs i afegir-hi continguts per mitjà d’Internet. Els usuaris de la XTEC i els centres docents poden crear tants blocs com creguin convenient. Una vegada un usuari/ària ha creat un bloc nou, n'és l'administrador/a i responsable.\nL'administrador/a d'un bloc podrà convidar-hi altres usuaris del portal i assignar-los diferents perfils que els dotaran de certes capacitats dins aquell bloc. Podrà, també, convidar al seu bloc l'alumnat que tingui identificador de l'edu365 i que s'hagi validat, com a mínim, una vegada al portal.\nEls centres docents i el professorat, identificats mitjançant l'identificador de la XTEC i la contrasenya corresponent, podran fer ús del servei i tindran la capacitat de crear blocs nous. Així mateix, l'alumnat que tingui usuari de l'edu365 també podrà accedir al portal i participar als blocs en els quals hagin estat convidats per part del professorat.\nQuines són les condicions d'ús del servei?\nAbans de fer ús dels blocs, és molt important que tingueu present les condicions d'ús del servei per no tenir, a posteriori, sorpreses. Teniu disponibles en tot moment les condicions d'ús del servei al portal XTECBlocs.\nLes diferents parts del portal XTECBlocs\n1. Encapçalament de la pàgina: a part d'indicar el nom i el logotip del lloc, si hi feu clic a sobre, us portarà a la pàgina d'inici del portal XTECBlocs.\n2. El menú de pàgines: està situat a la part superior dreta de la pàgina principal del portal. Conté diversos enllaços a informacions de caire general.\nInici: us portarà a la pàgina inicial de XTECBlocs. Fòrum: enllaç al fòrum de XTECBlocs per poder plantejar qüestions i dubtes relacionats amb l'entorn. Condicions d'ús: conjunt de normes i responsabilitats que ha d'acceptar tot usuari/ària que faci ús del servei. Convé fer-hi una llegida. Ajuda: servei d'ajuda a mode de Preguntes Més Freqüents (PMF) per respondre els dubtes inicials que us puguin sorgir. Contacte: correu electrònic de contacte amb l'administració del lloc. Entra: permet identificar-vos al portal amb les vostres dades de la XTEC o de l'edu365. 3. Bloc destacat: a la part superior del servei XTECBlocs, apareix un bloc destacat. Fent clic sobre la imatge o sobre els articles, hi podreu accedir ràpidament.\n4. Notícies: a la part central de la pàgina (columna esquerra), hi ha, també, un espai dedicat a les darreres notícies relacionades amb el portal.\n5. Darreres entrades als blocs: aquí apareixen les darreres entrades que s'han fet als blocs que en les seves "Opcions de privadesa" s'han configurat perquè apareguin a les llistes públiques del portal. Si cliqueu sobre el nom del bloc o sobre l'article en concret el sistema us hi portarà ràpidament.\n6. Els blocs més actius. Es tracta d'un mòdul situat en la columna de la dreta on es mostren els diferents blocs que tenen un índex d'activitat o de publicació més elevat.\n7. Notícies. Aquest mòdul també està situat a la columna de la dreta i us mostra les darreres notícies del portal.\n8. Crea el teu bloc! Fent clic sobre aquesta imatge accedireu a la pantalla de creació d'un bloc nou. En el cas que encara no us heu identificat o entrat en el portal, el sistema us demanarà les dades d'accés.\n9. Espai de cursos. No es convenient fer servir la XTECBlocs per fer-hi blocs de prova. Des d'aquesta imatge accediu a un espai idèntic a la XTECBlocs, ideal per fer-hi blocs de prova i per aprendre a fer ús dels blocs. 10. Canals de subscripció. Els portal, igual com cada bloc en particular, disposa de dos canals de subscripció, un par als articles i l'altre per als comentaris.\n11. Cerca. A la columna de la dreta hi ha un mòdul de cerca. La cerca es realitza sobre el títol o a la descripció que conté cada bloc.\n12. Els darrers blocs creats. Aquest mòdul ens informa dels darrers blocs que s'han creat, amb la possibilitat de poder-los consultar clicant a sobre del seu nom, que actua com a enllaç.\n13. Descriptors. Aquest mòdul també es pot anomenar núvol de descriptors. Aquí es mostren els diversos descriptors amb que els usuaris caracteritzen els seus blocs. El descriptor ve a ser una mena d'etiqueta que informa o descriu la temàtica principal d'un bloc. Podeu posar tants descriptors com vulgueu en els vostres blocs. Com més gran sigui el text del descriptor, vol dir que més blocs hi ha que el contenen. Així en aquest exemple, hi ha més blocs que contenen el descriptor català que els que contenen vídeos. Si feu clic damunt un descriptor, a la columna de l'esquerra el sistema us donarà un llistat de tots els blocs que contenen aquest descriptor determinat.\nCerca de blocs segons el títol i la descripció\nQuan la quantitat de blocs existents és alta, pot ser de gran utilitat fer ús d'una eina que us ajudi a cercar-los. La cerca es fa amb els criteris de títol i descripció dels blocs. Podeu cercar blocs des de la finestra de cerca de la columna de la dreta. La cerca és molt simple: només cal posar la paraula sobre la qual voleu fer la cerca i fer clic al botó. El resultat de la cerca us apareixerà a la part central del portal.\nEn la mesura que disposeu de blocs propis o sigueu convidats a blocs d'altres usuaris, tindreu a la vostra disposició la relació de blocs en els quals podeu participar. Des de la llista, podeu accedir directament a la visualització del bloc, o bé, des de la icona que hi ha al final dels títols, al panell d'administració dels blocs. Segons el rol que tingueu definit en els diferents blocs, trobareu diferents icones: Sou administradors del bloc i podeu gestionar-lo completament. Podeu afegir continguts al bloc i potser, fins i tot, editar-ne. Sou subscriptors del bloc i només podeu afegir comentaris als articles i editar el vostre perfil.\nEn els blocs on sou administradors, si no heu definit els descriptors, us apareixerà un avís com el que es mostra a la imatge. Una vegada hagueu definit els descriptors dels blocs que administreu, aquest avís desapareixerà.\nCom pot l'alumnat participar en els meus blocs? Perquè l'alumnat pugui participar en els vostres blocs, cal que disposi d'un compte de correu de l'edu365 que els faci possible accedir al portal.\nL'alumnat pot sol·licitar un compte d'usuari/ària des de la web de l'edu365: opció Atenció a l'usuari/ària que hi ha a la barra lateral, dins la secció Altres enllaços. És molt recomanable que, prèviament, es llegeixin les condicions d'ús.\nSi es fa clic sobre l'opció Atenció a l'usuari/ària, s'arriba al formulari que l'alumnat han d'omplir per sol·licitar el compte de correu. Cal tenir molt present que aquest formulari s'ha d'imprimir i emplenar. Un cop ple, s'ha d'enviar per correu o per fax a l'adreça que figura a dalt mateix del formulari. Passats uns dies, es rep una notificació en què s'indica que el compte ha estat creat i amb els paràmetres d'accés.\nEls usuaris validats tenen la capacitat de crear-se una llista de blocs preferits des de la qual podran accedir-hi amb facilitat. Per crear una entrada nova a la llista de preferits, heu de fer clic a la icona que hi ha al final dels títols dels blocs a les llistes del portal i també al costat dels títols que hi ha a la secció Darreres entrades als blocs.\nPer esborrar una entrada de la llista de preferits, cal fer clic a la icona de preferits.\nque hi ha al costat del títol del bloc dins la llista\nEls blocs públics i els blocs privats\nEls blocs creats des del portal no han d'aparèixer, necessàriament, a les llistes públiques d'aquest portal. Per això, cal distingir entre els blocs públics i els privats. Els bloc públics apareixen a les llistes, poden ser buscats i, a mesura que se'ls va afegint articles, apareixen a la secció de darreres entrades dels blocs. Els blocs privats no apareixen a les llistes del portal, no són buscats per part del cercador i només són accessibles des de la seva URL i des de la zona Els meus blocs. En el moment de crear-se un bloc, es pot decidir si ha de ser públic o privat. Aquesta propietat dels blocs es pot canviar des de l'administració en qualsevol moment.\nS'aconsella que els blocs siguin públics. Així, tothom es pot beneficiar de les idees i dels continguts generats per altres professors i centres.\nEl fòrum de XTECBlocs\nEls blocs són eines força potents amb moltes possibilitats i funcionalitats. En aquestes ajudes, s'han tractat les funcionalitats principals dels blocs, però han quedat alguns temes per tractar. Si teniu qualsevol dubte sobre la forma de funcionament dels blocs o sobre alguna de les funcionalitats no explicades en aquest sistema de preguntes més freqüents, podeu dirigir-vos als fòrums de la XTEC i fer les preguntes directament dins l'apartat Els blocs de la XTEC.\nCreació de blocs •\nPer poder crear un bloc, és imprescindible ser usuari/ària de la XTEC. Des de l'enllaç que conté la imatge següent, i que teniu a la columna de la dreta del portal, podeu crear els vostres blocs.\nLa creació d'un bloc es pot portar a terme amb dues accions molt simples: 1. La identificació al portal. 2. La tria d'un nom i un títol per al bloc. El nom del bloc forma part de la URL d'accés a aquest, mentre que el títol del bloc és l'encapçalament que es pot llegir una vegada ja hem accedit al bloc. El nom i el títol no tenen per què coincidir. Una vegada fet això, el bloc s'ha creat però convé fer algunes accions més: 1. Escollir els descriptors del bloc. 2. Modificar l'aspecte del bloc. En el moment d'escollir el nom d'un bloc, cal anar amb cura, ja que, posteriorment, aquest nom no es podrà modificar. Cal tenir present, també, que els noms dels blocs han de ser únics dins el portal. El títol del bloc el podreu editar tantes vegades com cregueu oportú.\nAtenció: En el moment de crear un bloc, haureu de decidir si és públic o privat. Els blocs públics surten als enllaços del portal i poden ser cercats. Els blocs privats no surten als enllaços del portal i només s'hi pot accedir des de la URL i des de l'apartat Els meus blocs.\nQuè són els descriptors?\nEls descriptors són paraules que podeu associar als blocs. Un bloc pot tenir tants descriptors com es vulgui. Us seran útils per:\nAssociar blocs d'una mateixa temàtica, àrea curricular, nivell educatiu... Filtrar blocs que tinguin els mateixos descriptors.\nA mesura que es creen descriptors nous, es crea el núvol de descriptors, que apareix a la columna de la dreta de la pàgina d'inici. Quan feu clic damunt un descriptor, el sistema cercarà tots aquells blocs que tinguin associats aquest descriptor en concret. Els mostrarà en la columna de l'esquerra i podreu accedir-hi ràpidament, ja que us apareixerà l'enllaç, juntament amb l'identificador del propietari/ària del bloc i junt amb els altres descriptors que hi hagi afegit a cadascun dels blocs, si es dóna el cas.\nCom es creen els descriptors?\nEls descriptors els podeu crear des de l'apartat Opcions de l'administració del bloc.\nCrear descriptors és molt simple. Només cal escriure els descriptors que voleu associar al bloc a la finestra de text i fer clic al botó Crea el descriptor. Podeu posar tants descriptors com vulgueu. El sistema us suggerirà descriptors d'entre els que ja hagin estat creats en altres blocs o d'entre els que hi ha en una llista de descriptors predefinits.\nLa importància dels descriptors\nÉs convenient que tots els blocs estiguin relacionats amb un o diversos descriptors. Així, és possible agrupar els blocs segons els àmbits temàtics sobre els quals tracten. Si administreu algun bloc i no li definiu cap descriptor, dins l'apartat Els meus blocs, us mostrarà un avís. Associar descriptors als blocs és senzill i els descriptors d'un bloc es poden modificar tantes vegades com sigui convenient. A mesura que es creen i s'associen descriptors als blocs, es crea un núvol de descriptors.\nCom funciona el núvol de descriptors?\nEl núvol mostra els descriptors que han estat associats als blocs. La mida del text amb què es mostren els descriptors és directament proporcional al nombre de blocs que hi han fet referència. Per tant, si voleu donar més importància a una matèria o àmbit temàtic, podeu associar els vostres blocs a aquesta matèria o àmbit temàtic. Si es fa clic a un dels descriptors, es mostra, a la part esquerra del portal, la llista dels blocs que estan associats a aquell descriptor. En el bloc només es mostren els més utilitzats. L'enllaç Més... dóna accés a la llista completa dels descriptors definits.\nQuins criteris puc utilitzar per assignar descriptors als blocs?\nA mesura que comenceu a entrar descriptors, el sistema us en recomanarà. Podeu utilitzar algun o alguns dels descriptors recomanats o crear-ne de nous. Us recomanem que seguiu les pautes següents a l'hora de crear o editar els descriptors d'un bloc:\nAbans d'escriure un descriptor nou, mireu-vos si existeixen alguns descriptors similars. En aquest cas, és millor que feu servir el descriptor que ja existeix, ja que, com més blocs hi hagi amb el mateix descriptor, millor.\nNo feu ús de descriptors de l'estil poesia catalana, ja que el resultat serà poesiacatalana, la qual cosa és poc útil i no us ajudarà a agrupar o a cercar el llibre. És molt millor crear dos descriptors diferents per a cadascuna de les paraules. Així, aconseguireu associar al bloc els descriptors poesia i català, amb la qual cosa el podreu buscar amb qualsevol dels dos termes i, a més, feu més gran la suma d'aquests descriptors.\nEsborrar els blocs •\nQui pot esborrar blocs?\nEls blocs només poden ser esborrats pels seus propietaris. Quan un usuari/ària crea un bloc, automàticament n'esdevé el propietari/ària i l'administrador/a. Té llibertat total de gestió i d'administració sobre el bloc i, per tant, té la facultat d'eliminar-lo quan cregui convenient. En aquest punt, cal fer una reflexió sobre els usuaris als quals convideu a participar en els vostres blocs: no és recomanable que els assigneu el rol d'administrador/a, ja que llavors poden agafar el control dels vostres blocs, fer-hi canvis importants i, fins i tot, esborrar-los.\nQuin procés s'ha de seguir per esborrar un bloc?\nPer esborrar un bloc, heu d'anar a la part superior esquerra de la pantalla d'administració i seleccionar el bloc que voleu eliminar. Fixeu-vos que, des d'aquesta opció, es pot accedir al bloc que voleu administrar o gestionar, en el cas que en tingueu més d'un:\nUna vegada hagueu escollit el bloc que voleu esborrar, heu de fer clic a l'opció del menú Elimina el bloc.\nUna vegada aquí, cal llegir atentament les indicacions.\nUna vegada s'ha esborrat un bloc, es possible tornar-lo a recuperar?\nQuan decidiu esborrar un bloc, aquest queda en un dipòsit des d'on l'administrador/a del portal procedeix a esborrar-lo finalment. Una vegada s'ha portat a terme aquesta acció, el bloc no es pot recuperar. Quan vulgueu esborrar un bloc, heu de ser molt conscients que el procés és irreversible i que, una vegada completat, no es pot recuperar el bloc de nou. Tingueu-ho molt present!\nEntrada de continguts nous •\nQuè són els articles i les pàgines?\nEls articles són les diferents entrades que feu en el bloc i que estan lligades a la data en la qual s'ha portat a terme l'entrada. Els articles apareixen publicats a la pantalla principal del bloc ordenats cronològicament, de manera que el darrer article apareix en la primera posició. Les pàgines són similars als articles, tret que funcionen fora de la cronologia normal del bloc. Podeu utilitzar les pàgines per organitzar i escriure-hi qualsevol contingut. Normalment, les pàgines es col·loquen en el menú superior i/o lateral del bloc, mentre que els articles es mostren a la columna central, a la part superior, els més recents i, a mesura que aneu baixant, els més antics.\nCom puc crear un article o una pàgina nova?\nPodeu crear articles o pàgines noves en els blocs si en sou l'administrador/a o si l'administrador/a del bloc us ha autoritzat la capacitat de portar a terme aquesta acció. Podeu entrar articles i pàgines des de l'opció Escriu de l'apartat d'administració del bloc.\nAquí podeu escollir què voleu escriure: un article o una pàgina. En el moment d'escriure un article o una pàgina, heu de posar-hi un títol. Un editor d'HTML us ajudarà a donar format al text de l'article o la pàgina.\nAquest és, també, un bon moment per associar l'article a una categoria i definir els paràmetres de discussió. Els paràmetres possibles de discussió són: Permet els comentaris i Permet "pings". Si marqueu la primera opció, els lectors del bloc podran enviar comentaris a l'article o a la pàgina. Si marqueu la segona opció, serà possible fer ús dels pings. També cal diferenciar entre Desa i Publica. Desa s'utilitza quan una pàgina o article encara no està acabat completament o el volem publicar més endavant, llavors, es guarda com un esborrany. Publica és per als casos en què la pàgina o l'article s'han acabat i es vol publicar en el bloc. Quan editeu un article o pàgina, us apareixerà un petit editor amb un seguit d'icones i funcions: Permet fer el text en negreta, cursiva, subratllat o ratllar-lo. Per fer llistes de termes, numerades o no, i per augmentar o disminuir el sagnat del text. Per controlar l'alineació del text. Per crear enllaços a altres llocs web, o per a eliminar-ne altres de fets amb anterioritat. L'àncora serveix per crear enllaços dins el mateix article, en el cas que sigui molt llarg i es vulgui navegar per l'interior. Divideix el text en una etiqueta de Vegeu l'article complet. Per determinar l'idioma del corrector ortogràfic. Per inserir emoticones i/o imatges dins l'article o pàgina. Insereix un recurs de Flash. Insereix un recurs de vídeo o so. Per canviar el tipus de lletra i el color. Amb la goma s'esborra el format que li heu donat a un fragment de text, amb la brotxa s'esborra el codi que pugui contenir un fragment determinat. Per inserir símbols dins el text. Per retallar, copiar o enganxar text. També hi ha l'opció d'enganxar-ho com a text sense format i d'enganxar-ho des d'un fitxer de Word. Per desfer i refer canvis. Per mostrar o ocultar els caràcters especials que hi ha al text. Per imprimir el contingut de l'article o pàgina. Per veure l'editor a pantalla completa. Per inserir una taula. Les icones detallades més amunt són visibles quan hi ha la pestanya Visual activada. Si activeu la pestanya Codi, les icones deixen de veure's i llavors l'edició es fa utilitzant codi HTML.\nQuina és la mida màxima dels fitxers que puc pujar al servidor?\nLa mida màxima dels fitxers que es poden pujar al servidor és de 1000 Kb. Aquest paràmetre no es pot modificar.\nQuin espai de disc tinc disponible per bloc per pujar fitxers al servidor?\nCada bloc disposa d'un espai total de 20 Mb. Cal tenir cura de no pujar fitxers massa voluminosos al bloc, ja que si no fem atenció, l'espai assignat pot esgotar-se ràpidament. Algunes precauciones que podem fer per utilitzar bé l'espai assignat són:\nReduir la mida de les imatges que s'insereixin en els articles. Utilitzar algun servei d'FTP per emmagatzemar fitxers voluminosos i llavors enllaçar-los mitjançant la seva URL. Una possibilitat és utilitzar l'espai web amb què la XTEC dota els docents.\nPujada de fitxers al servidor\nPodeu pujar fitxers al servidor des de l'opció Escriu del tauler d'administració del bloc.\nAquí trobareu l'opció Desa al servidor, que us permetrà pujar fitxers al servidor. Per fer-ho, heu de seleccionar el fitxer que voleu pujar al servidor des del botó Navega..., escriure un títol i una descripció per al fitxer i fer clic al botó Desa al servidor.\nAtenció: La mida màxima dels fitxers que es poden pujar al servidor és de 1000 Kb. La relació de fitxers pujats al servidor la podeu trobar des de l'opció Navega per tots.\nEls blocs es caracteritzen pel fet que els seus continguts estan ordenats seguint una cronologia inversa: els més nous són els que apareixen més amunt. A part d'aquest ordre cronològic, els continguts es poden anar classificant en categories. Aquest doble sistema de classificació fa que la informació sigui fàcil de localitzar i de consultar. Els elements que componen un bloc poden variar segons quina sigui la plantilla utilitzada i segons quins siguin els elements (widgets) que hi incorporem. Bàsicament, però, els elements més comuns que ens podem trobar són:\nA la capçalera, apareix el nom del bloc. Segons l'entorn visual, hi pot haver una imatge. Normalment, aquesta part és activa i us portarà directament a la pàgina inicial del bloc. Sota la capçalera i abans del primer article, depenent de la plantilla, hi pot haver un menú horitzontal per accedir a les pàgines estàtiques (en aquest exemple no hi és). El menú lateral acostuma a estar a la dreta (com en aquest exemple), encara que hi ha entorns visuals que el tenen a l'esquerra i, fins i tot, distribuït entre els dos costats. Les parts principals dependran dels widgets que hi poseu, però els principals són els que apareixen a l'exemple. A la columna central (en aquest cas, l'esquerra), que s'identifica per tenir una amplada més gran, hi van apareixent els diferents articles que afegiu al vostre bloc.\nUna vegada he pujat un fitxer al servidor, com es pot saber quin és l'URL d'aquests fitxers?\nEn tot moment, podeu conèixer l'adreça URL d'un fitxer que hagueu pujat al servidor des de l'opció Gestiona > Fitxers desats al servidor del menú d'administració del bloc.\nAquí us apareixeran tots els fitxers que conté el vostre bloc. Només cal clicar sobre aquell que us interessa per visualitzar l'URL:\nConèixer l'URL us pot ser d'utilitat en el cas que vulgueu accedir al fitxer directament o fer-hi un enllaç.\nInserció de continguts en format MP3, MP4, RM... als articles o a les pàgines\nL'editor que porta incorporat el sistema d'XTECBlocs també permet integrar arxius de so i de vídeo dins els articles o pàgines. Els formats permesos són: MP3, RM, FLV, MOV, MP4, M4V, M4A, M4B, 3GP, WMV, AVI o ASF. Per afegir un fitxer d'aquest tipus dins un article o pàgina, teniu dues possibilitats:\nPujar el fitxer de so o de vídeo al bloc i, una vegada pujat, afegir-lo o col·locar-lo dins l'article o pàgina que esteu redactant. Aquesta opció no és massa aconsellable ja que consumireu una gran part de l'espai que teniu assignat per al bloc i de seguida l'esgotareu. És millor fer-ho segons aquesta segona opció. Pujar el fitxer en un espai web que ofereixi allotjament, per exemple, els comptes personals d'usuari d'XTEC i, una vegada el teniu pujat, copiar l'URL on es troba. Pujar el fitxer a l'espai de vídeo i audio de la XTEC que ofereix allotjament per a arxius d'aquest tipus. Aquest espai pots ser de centre o personal pels usuaris XTEC. Una vegada pujat el fitxer s'ha de copiar la URL del lloc on es troba. La URL serà del tipus http://video.xtec.cat/centres/nom_usuari_xtec/nom_fitxer.mp3, per a fitxers de tipus mp3 i http://video.xtec.cat:8080/ramgen/nom_usuari_xtec/nom_fitxer.rm per a fitxers de Real Media (on nom_usuari_xtec coincideix amb l'adreça de correu de la XTEC i nom de l'arxiu és el nom del fitxer mp3 o rm). Si es tracta d'un usuari/ària personal substituïu la paraula centres per users.\nPer integrar aquests tipus de fitxers, cal prémer la icona\nde l'editor. Aquí us apareixerà una finestra on haureu d'escriure l'URL del fitxer:\nUna vegada el sistema detecti l'adreça crearà un enllaç al fitxer i li associarà un reproductor. En l'entorn d'edició de l'article o pàgina, veureu una cosa similar a: Download Link Una vegada publiqueu l'article o pàgina, us apareixerà aquesta icona:\n: fent clic sobre el signe +, s'obrirà un reproductor semblant a aquest:\nPer a un fitxer MP4, el procés seria similar: Per a un fitxer FLV, veuríeu això:\nJeff King on 911 Demolition Per un fitxer MOV:\n73p comet flyby Per a un fitxer de Google Vídeo:\nCom puc entrar un àudio des de ODEO?\nODEO és una web des la qual podeu enllaçar registres sonors. Si al vostre bloc voleu afegir un so des d'aquest portal, heu de seleccionar-lo i fer clic a l'enllaç Embeddable Player.\nSe us obrirà una pàgina amb els reproductors disponibles. Seleccioneu el text del reproductor que més us agradi i copieu-lo a la memòria del vostre ordinador (Control + C).\nA l'article nou, cliqueu a la pestanya de codi i enganxeu-hi el text que heu copiat abans (Control + V).\nInserció de vídeos de l'EDU3 i, en general, de vídeos Real Media\nAls articles o a les pàgines dels blocs, hi podeu inserir vídeos en format Real Media que estiguin pujats a un servidor d'Internet. Per poder-ho fer, només us cal conèixer l'URL del vídeo. Tots els vídeos de l'EDU3 tenen el format de Real Media, i, per tant, els podeu inserir a les entrades dels blocs. Abans, però, us cal conèixer l'URL exacte del vídeo, que no és el mateix que apareix a la finestra de navegació. Per conèixer l'URL del vídeo, seguiu el procediment següent: 1. Selecció del vídeo que es vol inserir al bloc Entreu a l'EDU3 i seleccioneu el vídeo que voleu inserir en el vostre bloc.\n2. Cerca i còpia de l'URL del vídeo Valideu-vos en el portal de l'EDU3 i busqueu la finestra on està escrita l'URL del vídeo.\nSeleccioneu aquest text i copieu-lo a la memòria de l'ordinador. Podeu copiar el text des de l'opció Copia que us sortirà en fer clic al botó dret del ratolí. Sense necessitat de validar-vos també podeu conèixer la URL del vídeo des del codi per embedir.\nDins del codi per embedir busqueu un text de l'estil següent: http://video.xtec.cat:8080/ramgen/edu3tv/video/tvc/atrapasons/001_730141.rm El text que necessiteu començarà exactament igual que aquest, acabarà per .rm, però, a partir del text /vídeo/tvc/, canviarà. Podeu ajudar-vos de les eines de cerca que incorporen els navegadors. Seleccioneu aquest text i copieu-lo a la memòria de l'ordinador.\n3. Inserció del vídeo al bloc Fins aquí heu fet el més complicat. Ara ve la part més fàcil. Entreu a l'administració del bloc i comenceu a escriure-hi un article o pàgina nova.\n[kml_rm movie="url" width="352" height="288" wmode="transparent" /] Publiqueu l'article o la pàgina nova i el vídeo haurà quedat inserit al bloc.\nPer publicar qualsevol altra vídeo al servidor de vídeos de la XTEC, les passes a seguir són molt similars. Pugeu el vídeo al servidor de vídeo i àudio de la XTEC (podeu demanar accés a aquest servidor des de la URL http://www.xtec.cat/video/vixtec/form_alta.htm) i segui les instruccions esmentades anteriorment. En aquest cal l'adreça haurà de ser de l'estil: http://video.xtec.cat:8080/ramgen/nom_usuari/nom_fitxer.rm on, el nom_usuari és l'identificador de correu de la XTEC i nom_fitxer és el nom de l'arxiu rm que voleu publicar.\nInserció de vídeos externs als blocs\nDirectament des de l'editor, podeu inserir vídeos externs procedents de YouTube, Google Vídeo, iFilm, Revver, Metacafe, MySpace o GoEar en els vostres articles o pàgines dels blocs. Per poder inserir vídeos des de les fonts comentades, cal conèixer els seus URL i fer clic al botó de l'editor de la imatge.\nSe us obrirà una finestra on heu d'escriure l'URL del vídeo que voleu inserir en el vostre article o pàgina.\nUna vegada hagueu inserit un vídeo a l'editor, veureu un text de l'estil:\n[kml_flashembed movie="url" width="425" height="350" wmode="transparent" /] Per exemple, per inserir un vídeo del YouTube, podeu seguir el procediment que es descriu tot seguit. Aneu a la web de YouTube i busqueu el vídeo que voleu inserir en el vostre article o pàgina. A la dreta de la pantalla, apareixeran diverses opcions:\nObserveu que apareix una adreça HTML a l’opció URL: http://www.youtube.com/watch?v=nbWKtz6svpg Aquesta és l'adreça que heu de copiar a la finestra. Atenció: Aquest URL pot no ser la mateixa que s'obté des de la finestra del navegador: Adreça copiada des de la finestra que es mostra a la imatge: http://youtube.com/watch?v=nbWKtz6svpg Adreça copiada des de la finestra del navegador: http://youtube.com/watch?v=nbWKtz6svpg&feature=bz301 La segona adreça no funcionaria i observeu que l'única diferència és: &feature=bz301. Així, aconseguireu que l'article tingui un vídeo incrustat i es pugui reproduir, com en aquest exemple:\nInserció d'animacions Flash\nDirectament des de l'editor, podeu inserir animacions Flash en els vostres articles o pàgines dels blocs. Cal que aquestes animacions estiguin prèviament pujades a un servidor d'Internet i cal, també, conèixer l'URL exacte.\nSe us obrirà una finestra on heu d'escriure l'URL de l'animació Flash que voleu inserir en el vostre article o pàgina.\nUna vegada hagueu inserit un vídeo a l'editor, hi veureu un text de l'estil:\n[kml_flashembed movie="http://elmeuservidor/lamevaanimacio.swf" width="34" height="23"/] En aquest exemple, s'ha inserit un fitxer Flash que està situat a l'URL http://www.xtec.cat/~atallada/retall.swf. Aquesta adreça és la que cal escriure a la primera finestra que es mostra en prémer la icona d'inserció de fitxer Flash. Després de prémer D'acord, us apareixeran dos finestres més on es demanarà que definiu l'amplada i l'alçada en píxels de la finestra on es reproduirà el fitxer Flash. D'aquesta manera, es genera el codi que heu vist a dalt. Tot seguit, es pot observar un exemple d'allò que aconseguireu:\nInserció d'àlbums de fotos del BubbleShare BubbleShare (http://www.bubbleshare.com) és un servei web que permet crear petits àlbums fotogràfics. Qualsevol àlbum que estigui a BubbleShare pot ser integrat dins un article del bloc d'una forma molt senzilla.\nBàsicament, heu de visitar BubbleShare (http://www.bubbleshare.com) i localitzar la presentació fotogràfica que us interessi (si us cal, podeu crear-vos un compte per poder fer presentacions noves). Quan localitzeu un àlbum en concret, veureu que el sistema us aporta diverses línies de codi perquè ho pugueu integrar en altres entorns.\nEn aquest cas, us interessa conèixer el número que identifica l'àlbum (en aquest exemple, el 93559). Així que, quan escrigueu l'article per inserir l'àlbum en qüestió, només caldrà escriure:\n[bubbleshare xxxxxxx], per exemple, [bubbleshare 93559] xxxxxxx correspon a la sèrie numèrica que identifica l'àlbum. Així aconseguireu tenir integrada una col·lecció fotogràfica dins un article o pàgina, com en aquest exemple: This album is powered by BubbleShare - Share your baby pictures\nCom puc inserir un àlbum de SlideShare? SlideShare és un servei web que permet desar i compartir presentacions. Les presentacions afegides estan disponibles per a tots els usuaris, incloent els visitants. En el cas que vulgueu pujar-n'hi per compartir-les amb la resta de la comunitat, us caldrà crear un compte d'usuari.\nEls articles que escriviu en el vostre bloc poden contenir àlbums de SlideShare. Per fer-ho, seleccioneu l'àlbum que voleu inserir, copieu el text que hi ha a la caixa Embed (wordpress.com) i copieu el contingut a l'article.\nQuan publiqueu l'article en qüestió, us apareixerà incrustada la presentació que heu escollit i es podrà anar visualitzant al ritme que desitgi el lector de l'article, com en aquest exemple:\nCom es pot reduir la mida de les imatges? Quan pugeu imatges (i altres fitxers) al bloc, heu de tenir molt de compte amb la mida que ocupen, ja que, amb poques imatges, podeu consumir tot l'espai que teniu assignat per al bloc. Aquest detall és molt important i cal parar molta atenció! Si pengeu imatges fetes amb una càmera fotogràfica sense tractar-les prèviament, és fàcil que cada imatge ocupi entre 3 i 5 MB i, per tant, es faci necessari un tractament previ abans d'afegirles als articles o pàgines del bloc. Hi ha diverses eines per poder fer aquest tasca. Us recomanem utilitzar el GIMP, ja que es tracta de programari lliure i, per tant, us el podeu descarregar i instal·lar de la xarxa amb llibertat total. Alguns dels llocs d'on podeu obtenir-lo són el DVDWeb (a l'apartat d'eines) i a la web de Softcatalà. Si us cal una mica d'orientació per fer-lo servir, no us preocupeu, a la xarxa hi ha diversos tutorials i, fins i tot, el mateix Departament d'Educació ha elaborat materials per a cursos telemàtics on s'explica com es pot fer aquesta reducció de mida de les imatges (entre altres coses). Segurament, les explicacions que hi ha al curs d'Eines bàsiques multimèdia (TC01) i a Introducció al programari Lliure (D34), en tindreu suficient. Per fer-vos una idea orientativa, amb 400 o 500 píxels d'amplada n'hi ha prou per veure una imatge amb suficient claredat. També, de forma alternativa, hi ha la possibilitat de posar la imatge en un altre espai web (fora del bloc, com pot ser Picasaweb o Flickr, entre d'altres) i, mitjançant l'URL, inserir-les dins l'article o la pàgina.\nPer a què serveixen les categories?\nTots el articles dels blocs poden estar sota una o més categories. Això ajuda a tenir els articles agrupats amb altres articles de contingut similar i, per tant, és un mecanisme d'ajuda perquè tant vosaltres com els visitants del bloc puguin trobar la informació que hi ha de forma més senzilla. Quan escriviu un article nou, teniu l'opció de classificar-lo en una o més de les categories que té el bloc. Però l'administració de les categories es fa des de:\nÉs aquí on s'editen, es creen, s'eliminen... les categories. Si us cal, és interessant conèixer la possibilitat que ofereix l'aplicació per crear categories dins una categoria més genèrica:\nQuè és la llista de blocs?\nLa llista de blocs és una llista d'enllaços als llocs que visiteu més sovint i que compartiu, així, des del vostre bloc. També s'anomena blogroll, en el cas que tots els enllaços afegits siguin a altres blocs.\nCom puc afegir entrades a la llista de blocs?\nPodeu afegir un enllaç nou a la llista d'enllaços des de l'opció Afegeix enllaç. Ompliu els tres camps que fan referència a l'enllaç nou: Nom, Adreça i Descripció. En l'exemple que segueix, s'omple per a un enllaç a la pàgina web de la XTEC:\nQuan afegiu un enllaç nou, es pot observar a la part dreta de la pantalla que hi ha la possibilitat de classificar-lo dins una categoria determinada, i que, a més, es poden fer tantes categories d'enllaços com pugueu necessitar. També cal saber que un enllaç es pot classificar a dins de diverses categories a la vegada. Cal tenir en compte que com més categoritzada estigui la informació del vostre bloc, més fàcil serà localitzar-la.\nEn el cas que vulgueu afegir molts enllaços de cop, hi ha l'opció de fer una importació massiva fent ús d'un fitxer en format OPML. Encara que no és una operació massa habitual, cal conèixer que existeix la possibilitat de fer-ho:\nEdició i organització dels continguts •\nLes categories són les etiquetes o els rètols amb què s’agrupen tots els articles que tenen atributs o tracten temàtiques comunes. Per organitzar els diferents articles que aneu escrivint en el bloc, és molt interessant classificar-los dins una o més categories. Això us serà de molta utilitat quan el busqueu i quan vulgueu buscar altres articles relacionats amb aquest. També serà de molta utilitat per als visitants del bloc, ja que així podran localitzar articles relacionats per una temàtica concreta de forma ràpida i còmoda. Les diferents categories que conté el bloc apareixen a la barra lateral d’aquest bloc. Segons l’entorn visual que esteu utilitzant, es podran col·locar més amunt o més avall del menú.\nEn el moment d’escriure un article nou, veureu, a la part dreta de l’editor, les categories que teniu disponibles per classificar la informació introduïda. Un article es pot classificar en tantes categories com cregueu convenients, només cal que les categories estiguin creades prèviament.\nCom puc crear categories?\nLes categories es gestionen a:\nOn, si cal, les podeu eliminar. En aquest cas, tots els articles que estiguin classificats en una categoria que vulgueu eliminar es classificaran de forma automàtica sota la categoria General. És en aquest lloc on es creen les categories noves:\nCom puc organitzar els continguts dels meus blocs?\nLa diferència més important és que els articles es van gestionant de forma mecànica, a mesura que n’afegiu de nous es van desplaçant i emmagatzemant els més vells. Amb les pàgines no passa el mateix. Les pàgines són una mena d’articles estàtics que sempre es troben a disposició. Quan creeu una pàgina, sempre hi podeu accedir des del menú lateral (si teniu el widget de pàgines activat en el menú lateral) i també en moltes ocasions des del menú horitzontal superior del bloc. A la vegada, els articles es poden anar classificant en categories, segons el contingut o la temàtica de referència. En editar l’article, al menú de la dreta, teniu les categories disponibles:\nLes pàgines també es poden ordenar. Quan creeu una pàgina nova, o en modifiqueu alguna ja creada, podeu classificar-la com una part d’una altra pàgina més general o important. A la part dreta del menú d’edició de la pàgina, trobareu el mòdul per estructurar les pàgines:\nQui pot editar els continguts dels meus blocs?\nL’edició de continguts dins el bloc està ordenada segons uns perfils d’usuari. Això vol dir que, encara que estigueu donats d’alta en un bloc, segons els permisos que us hagin concedit, podreu fer unes accions o unes altres. Aquests permisos segueixen una certa jerarquia:\nAdministrador/a: disposa de tots els permisos d'administració. Té control total sobre el bloc. Editor/a: publica i gestiona tots els articles, tant els propis com els aliens. Autor/a: publica i gestiona els seus propis articles. No pot fer cap acció sobre els articles que hagin afegit la resta de participants o autors. Col·laborador/a: escriu i edita els seus articles però no pot publicar-los. Cal que algú amb drets d'editor/a, com a mínim, li doni el vistiplau als articles que ha escrit i, per tant, siguin publicats.\nConsell: quan creeu el vostre bloc, se us assignarà de forma automàtica el perfil d’administrador/a. En el cas que tingueu altres companys interessats a intervenir-hi i posar-hi contingut de forma col·laborativa, assigneu-los-hi, com a màxim, el perfil d’editor/a. Així us assegureu que el vostre bloc està sempre sota el vostre control.\nCom puc editar els continguts dels articles i les pàgines?\nPer introduir contingut al bloc, teniu dues possibilitats: escriure un article o escriure una pàgina. Mentre que els articles es van ordenant de forma automàtica d’acord amb la seva data de creació (de més nous a més antics), les pàgines són continguts estàtics que s’ordenen a banda dels articles i apareixen al menú superior del bloc o al menú lateral. Per crear un nou article o pàgina:\nEn el cas que vulguem corregir, ampliar o modificar algun article o pàgina creats amb anterioritat, llavors cal anar a l’opció Gestiona:\nAquí es poden cercar els diferents articles que vulgueu modificar o editar de nou i, fins i tot, es poden eliminar, si cal. Per localitzar-los, hi ha diverses opcions: mes de publicació, títol o paraula clau, per categories:\nEdició de la llista de blocs\nDins Llista de blocs > Gestiona la llista de blocs, podeu afegir enllaços als blocs o pàgines web que us resultin més interessants tenir a l’abast. Des d’aquesta opció, podeu gestionar els enllaços que es veuran a la llista de blocs (blogroll) o enllaços. I podeu editar-los de nou, fer-los visibles o ocultar-los i, fins i tot, eliminar-los.\nPer afegir-ne de nous, us cal escollir l’opció:\nAquí caldrà que ompliu els camps Nom, Adreça i Descripció. En aquest cas, esteu creant un enllaç a la pàgina web de la XTEC:\nEn el moment de crear un enllaç nou, us heu de fixar que, a la columna de la dreta, hi ha diverses opcions per organitzar els enllaços. Les més interessants són aquestes:\nCategories: s'utilitza per classificar els enllaços en categories diferents, segons el vostre parer o criteri. Aquestes categories es poden crear al vostre gust i necessitat. Fixeu-vos, més amunt, que l'enllaç a la XTEC està dins una categoria anomenada Educació. Destí: aquí es marca on s'obrirà l'enllaç. L'opció _blanck indica que s'obrirà en una finestra nova del navegador i que es mantindrà oberta la finestra inicial del bloc. L'opció _top indica que s'obrirà la pàgina a la mateixa finestra però eliminant els marc que pugui tenir l'actual. L'opció cap indica que s'obrirà l'enllaç sobre la finestra actual i dins el marc que estigui actiu en aquell moment. Visible: amb aquesta opció, podeu fer que un enllaç sigui visible o no des de la barra lateral del bloc. Tot i tenirlo afegit dins la col·lecció d'enllaços, el podeu ocultar quan sigui convenient.\nEnviament i gestió dels comentaris i dels pings dels blocs •\nQui pot enviar comentaris als articles o a les pàgines dels meus blocs?\nEls comentaris que s’envien al bloc tenen diversos mecanismes de control. Per una part, a Opcions > General, podeu imposar que els usuaris s'hagin de registrar i identificar-se si desitgen escriure algun comentari.\nPer l’altra banda, a Opcions > Discussió, podeu trobar alguns altres mecanismes de control sobre els comentaris que es puguin escriure al vostre bloc.\nLes opcions més destacades són aquestes: possibilitat de rebre correus d’avís quan algú us enviï un comentari i una certa automatització del procés de publicació, segons quines siguin les vostres preferències.\nCom s'envia un comentari?\nA la part inferior de cada article que compon un bloc, podeu veure un enllaç als comentaris que han afegit els usuaris. Aquest text és actiu i, si hi feu clic, us enllaça directament a la pàgina de creació de comentaris.\nEls comentaris no es publiquen directament en el bloc. Hi ha una sèrie de mecanismes de control que permeten fer un filtratge previ per part de l’administrador/a. Sempre està en mans de l’administrador/a decidir, configurar o personalitzar les opcions de publicació dels comentaris. La forma bàsica de control sobre els comentaris és que hagin de ser aprovats pel mateix administrador/a perquè es mostrin a la pantalla i formin part, així, de l’article en qüestió. Per evitar el contingut brossa (hi ha ordinadors que, de forma automàtica, van enviant continguts als llocs web que localitzen), el sistema s’assegura que és una persona qui està introduint informació. Per fer-ho, mostra una paraula en pantalla, que heu d’introduir de nou en el rectangle de la seva esquerra. A la part inferior, hi ha un espai per introduir el text del comentari. Podeu introduir el text pla sense problema. En el cas que vulgueu fer negreta, cursiva... cal utilitzar les etiquetes (marques) específiques del llenguatge HTML. En el cas que ja estigueu registrats i identificats dins un bloc, si voleu deixar un comentari, la pantalla és lleugerament diferent. En aquest cas, el sistema us reconeix (ja que us identifiqueu al principi, en entrar al bloc) i la pantalla que observareu serà d’aquest estil:\nPer finalitzar el procés d'enviament d'un comentari, cal clicar sobre el botó Envia el comentari. A partir d'aquí, el comentari ja s'ha guardat i ara li pertocarà a l'administrador/a o a un editor/a gestionar-ne la publicació. Els comentaris enviats per autors, col·laboradors i subscriptors han de ser aprovats per un administrador/a o un editor/a, ja que aquests, quan accedeixen a l'entorn d'administració del bloc, tenen assignats aquests privilegis. Important: Les diverses notícies que apareixen al portal XTECBlocs també admeten comentaris. Sou convidats a intervenir-hi, enriquir el diàleg i fer comunitat.\nCom puc saber si el bloc o els blocs que administro tenen comentaris nous?\nLa moderació del comentari és una característica que permet que el propietari/ària i l’autor/a del bloc supervisin i controlin els comentaris dels diversos articles. Us deixa moderar o suprimir comentaris no desitjats. Per saber si teniu comentaris nous, només heu de fixar-vos a la dreta de l’opció de Pendents de revisió. Entre parèntesis teniu la quantitat de missatges sense revisar.\nA més, el sistema us enviarà un correu electrònic cada cop que algú deixi un comentari en el vostre bloc, si vosaltres així ho desitgeu. Aquesta opció es controla des del menú d’administració a Opcions > Discussió:\nL’adreça de correu on es rebrà el missatge de notificació dels comentaris deixats és la que apareix a:\nEn cas que ho considereu necessari aquesta adreça es pot modificar.\nCom puc aprovar i gestionar els comentaris?\nCom a administradors del vostre bloc, podeu aprovar o rebutjar els comentaris que es fan en els vostres articles.\nA dintre del menú Comentaris, a la barra horitzontal, hi ha l’opció Comentaris. Aquí se us dóna una llista cronològica dels últims comentaris. A l’opció Pendents de revisió, teniu la possibilitat de moderar els comentaris fets. Al costat d’aquesta opció, i entre parèntesis, teniu la quantitat de comentaris no revisats.\nA dintre de l’opció, apareixen tots el comentaris no moderats en una llista. A la part de sota de cadascun dels comentaris, teniu les accions següents:\nEdita: canvia el text del comentari Elimina: esborra el comentari Mostra l'article: mostra l'article amb tots els seus comentaris Aprova: aprova el comentari Contingut brossa: classifica el comentari com a brossa Elimina: esborra el comentari Ajorna la decisió: fer-ho més tard\nQuè és un pingback?\nEl control dels pings o pingbacks es du a terme des del menú Opcions, pestanya Discussió.\nEn aquesta pantalla, es poden fer alguns ajustaments sobre el funcionament del vostre bloc. Un d’aquests ajustaments són els que corresponen als pingbacks.\nEl pingback és un mètode per què els administradors d’un bloc puguin rebre una notificació quan algú altre enllaci amb algun dels seus documents o articles. L’enviament i la recepció d’aquesta informació es fa de forma transparent per a l’usuari/ària. Aquest mecanisme permet als autors no perdre de vista aquells que els estan enllaçant. Per exemple: Enric escriu articles molt interessants en el seu bloc. Anna llegeix el bloc d'Enric de forma regular i de tant escriu articles en el seu bloc propi (en el d'Anna) on comenta i fa referències en forma d’enllaços als articles originals que ha escrit Enric. Fent ús dels pingbacks, el bloc d'Anna pot notificar directament al bloc d'Enric que el seu article ha estat enllaçat i, d’aquesta manera, la informació també es pot incloure dins el bloc d'Enric, que, d’altra manera, li passaria inadvertida.\nL’entorn visual o aparença dels blocs •\nQuè és un entorn visual o aparença?\nL’aparença visual són un conjunt d’arxius que defineixen l’aspecte i el comportament visual del bloc. Acostumen a integrar part de codi PHP que genera els documents HTML acompanyat d’uns fulls d’estils que defineixen. Aquesta separació del contingut i del disseny deixa modificar l’aspecte visual del bloc amb molt poc esforç i sense que afecti el contingut del bloc. Això permet, finalment, la disponibilitat de diferents aparences visuals. L’aparença que teniu assignada al vostre bloc es pot saber ràpidament:\nCom puc modificar l'entorn visual o aparença d'un bloc?\nA dintre del panell d’administració, hi ha l’opció Presentació on, si seleccioneu Aparences, podeu veure l’aparença actual del vostre bloc i totes les altres aparences que hi ha disponibles.\nPer seleccionar un altra aparença, només heu de fer clic a la imatge del l’aparença que més us agradi i automàticament canviarà. Cal comentar que les opcions que hi ha disponibles a la dreta d'Aparences poden canviar segons quina sigui la plantilla o aparença que escolliu. Cada entorn visual porta, de forma implícita, un conjunt d’opcions associades que poden coincidir o no amb altres entorns visuals.\nQuines característiques tenen o poden tenir els entorns visuals dels blocs?\nEls diferents entorns visuals es caracteritzen per tenir unes opcions de configuració que, tot i dependre de cada cas en concret, acostumen a ser bastant comunes a tots ells. Amb tot, cal tenir present que cada un d'ells té la seva pròpia particularitat.\nEls elements comuns i les diferents opcions de personalització de cada entorn visual es poden observar a la dreta de l’opció Aparences. En la imatge superior, es veuen les dues més habituals:\nWidgets: són petites aplicacions o programes que s'executen dins el mateix entorn del bloc i que tenen per objectiu facilitar l'accés a funcions d'ús habitual i proveir d'informació visual. Opcions de color del tema: en aquest apartat, podeu personalitzar, en certa mesura, l'aspecte visual que tindrà el vostre bloc.\nCal dir que hi ha temes que poden tenir més opcions de personalització i també n'hi ha que únicament tenen widgets per afegir.\nLlista d'Entorns Visuals disponibles Theme Name\nLight and simple spring cleaning.s\nKeeping it web2, man.\nHeader Colors Liquid\nA clean, minimalist theme.\nIt's glossy, it's blue... need you know any more?\nElegant and available in seven color schemes.\nJolly 3 column swishness.\nA cracking little four column number.\nAltament configurable. Permet triar la imatge de la capรงalera i el full d'estils que s'ha d'utilitzar.\nAndreas Viklund and Ainslie Johnson\nWordpress Mu default\nThe default WordPress mu theme based on the famous Kubrick.\nMy, you're looking fresh.\nHandcoded Wordpress Theme for Accessibility Lovers\nHi ha algun entorn visual que em permeti canviar la capçalera dels blocs?\nHi ha dos entorns virtuals que permeten modificar la imatge de la capçalera del bloc. Aquests són el que s’anomena Freshy i l'EV XTEC. En aquests entorns visuals, és possible escollir quin és l'URL de la imatge que es mostrarà a la capçalera. Només cal que seleccioneu les opcions de presentació del tema dins el menú Presentació:\nPer poder canviar la imatge de la capçalera del bloc, cal fer clic sobre Advanced options. Us apareixeran diverses opcions de modificació del tema (aneu amb compte amb els canvis que feu). Quasi al final de la pàgina, trobareu diverses imatges precarregades entre les quals podeu escollir, o, si ho preferiu, a sota d'aquestes, podeu posar l'URL d'una imatge més personalitzada. Cal dir que, prèviament, aquesta imatge s'ha de penjar en algun lloc web. En el cas que us la construïu vosaltres mateixos, es recomana, com a dimensions òptimes de la imatge, 789 píxels de llarg per 95 píxels d'amplada. Una vegada feta la personalització, recordeu prémer Update Options per guardar els canvis realitzats.\nCom funcionen els entorns visuals que admeten widgets?\nEls widgets son petites aplicacions que donen funcionalitats noves al teu bloc. En la majoria d’entorns visuals, la barra del menú lateral del bloc es pot personalitzar i modificar mitjançant la seva utilització. S’hi pot accedir des de la pestanya Presentació i l’opció Widgets:\nUs apareixerà un missatge informatiu en què s’indica que, per defecte, el menú lateral ja té una certa configuració. En el cas que us el vulgueu configurar, a la part inferior, veureu un grup de caixes que representen els diferents widgets que teniu disponibles.\nPer afegir-los a la vostra barra de menú lateral, n’hi ha prou amb situar-vos al seu damunt i arrossegar-los fins a la barra. De la mateixa manera, l’ordre amb què els veureu també es pot modificar molt fàcilment.\nCada widget disposa d’una icona mitjançant la qual podeu accedir a la seva configuració. És aquí on podreu donar un títol al widget i actuar sobre algunes opcions de funcionament.\nPuc instal·lar altres aparences visuals diferents de les disponibles?\nNo. Només podeu escollir i alternar diferents aparences visuals de les que teniu disponibles a l’opció Presentació > Aparences.\nPuc modificar la mida de la font del bloc?\nNo podeu modificar la mida de la font del bloc perquè no podeu accedir al full d’estil (arxiu CSS) de l’aparença visual activa del bloc. No obstant, hi ha un entorn visual, el que s’anomena XTEC, que permet escollir l’entorn visual que ha de fer servir el bloc, fet que el diferencia de la resta d’entorns visuals i el fa extremadament flexible.\nPuc modificar la mida de la font dels articles del bloc?\nNomés podeu modificar la mida de la font dels articles des de l’editor visual d’articles. Si voleu, podeu escriure cada paràgraf a una mida diferent, tot i que, en general, és aconsellable no utilitzar més de dues mides diferents en un mateix article. És tan senzill com seleccionar, al principi de cada paràgraf, el format que voleu:\nQuè és un widget?\nSegons la Viquipèdia, un widget és una petita aplicació que permet un accés fàcil a funcionalitats sovint utilitzades. Dins l’àmbit del WordPress, podeu identificar fàcilment els widgets: els blocs de categories, calendari, articles més recents, estadístiques del bloc, formulari de cerca, i un llarg etcètera.\nOn es troba la gestió dels widgets?\nAccediu al panell d’administració del bloc i adreceu-vos a la pestanya Presentació > Widgets. Fer-ne un, de widget, és tan senzill com seleccionar el widget i arrossegar-lo al contenidor vertical de widgets.\nCom puc deshabilitar un widget?\nNomés heu de seleccionar el widget que voleu deshabilitar i desplaçar-lo fins al contenidor horitzontal de widgets.\nPuc modificar les propietats dels widgets?\nSí. Heu de clicar sobre la icona que apareix a la dreta del títol del widget.\nEn funció de la naturalesa del widget, us permetrà modificar una o diferents parts del widget. Per exemple, podeu modificar la capçalera del widget Calendari.\nQuins són els widgets disponibles?\nEls widgets disponibles són: -\nArticles arxivats Calendari Categories Enllaços Meta Pàgines Comentaris més recents Articles més recents RSS 1 Cerca Text 1\nPuc afegir més widgets dels que hi ha disponibles?\nNo. Ara mateix no hi ha cap possibilitat de pujar un widget diferent dels que hi ha disponibles\nEl widget calendari no és visible al bloc. Què he fet malament?\nEl widget calendari depèn de l’elecció de l’aparença visual que es triï. Aquí teniu la llista d’aparences visuals que permeten la presència del widget calendari:\nAlmodovar: no contempla la possibilitat d’incloure cap widget Almost Spring: sí admet el widget Calendari Anarchy 1.1: portam, per defecte, un widget de calendari, estigui activat o no el widget Andreas 09: permet afegir el widget de calendari a qualsevol de les dues columnes Digg 3 columns: no funciona l’aplicació de gestió de widgets Flex 1.0: permet el widget calendari i la resta de widgets Freshy: permet el widget calendari i la resta de widgets Gentle Calm 1.0: permet el widget calendari i la resta de widgets GlossyBlue 1.2: permet el widget calendari i la resta de widgets Light: permet el widget calendari i la resta de widgets Mandigo: permet el widget calendari i la resta de widgets NewsPortal: permet el widget calendari i la resta de widgets Quadruple Blue: permet el widget calendari i la resta de widgets Simpla: permet el widget calendari i la resta de widgets Steam: permet el widget calendari i la resta de widgets White as Milk: permet el widget calendari i la resta de widgets WordPress Classic: permet el widget calendari i la resta de widgets Kubrick: no permet widgets\nCal tenir en compte que la llista d’entorns visuals o aparences que hi ha a disposició dels usuaris pot anar canviant amb el temps, pot haver-hi noves incorporacions...\nGestió dels continguts dels blocs •\nCom puc modificar o esborrar els articles o les pàgines dels blocs?\nPer modificar o esborrar els articles que heu creat amb anterioritat, cal anar a:\nSi en lloc d’escollir l’opció Articles, escolliu Pàgines, llavors podreu modificar les pàgines creades. Tot seguit, us apareixerà la relació d’articles o pàgines que heu editat i les diverses accions que podeu fer:\nEdita: si voleu fer alguna modificació en el seu contingut Elimina: si voleu esborrar-lo totalment Mostra: per comprovar com es veu una vegada publicat\nGestió dels comentaris dels articles\nLa gestió dels comentaris que rebeu al bloc es fa des de:\nLa pestanya Comentaris mostra els diferents comentaris que té el bloc, sigui quin sigui l’estat en què es troben. Des d’aquí, podeu decidir què feu amb el comentari (és públic o no, l’eliminem, és contingut brossa...). Aquells comentaris que desitgeu revisar abans de prendre alguna decisió els podeu posar a Pendents de revisió. En l’exemple que es mostra, hi ha un comentari pendent de revisió. Aquests comentaris, dins l’opció Comentaris, es veuen en un color més tènue, per indicar que el seu estat és Pendent de revisió.\nAixí és com es veuria el comentari dins l’opció Pendents de revisió. Hi ha diverses possibilitats: editar-lo, eliminar-lo, ajornar la decisió...\nCom puc gestionar els fitxers dels blocs?\nLa gestió dels diversos fitxers que conté el vostre bloc es fa des de:\nEn aquest cas, només hi ha un fitxer. Es tracta d’una imatge. Si cliqueu al damunt, us apareixeran les propietats que té: URL, Títol i Descripció. El títol i la descripció es poden modificar, però l'URL no, ja que es tracta d’un paràmetre intern del sistema i no permet fer aquesta acció. Una vegada fets els canvis, cal prémer Desa. En el cas que vulgueu eliminar el fitxer, teniu la icona Elimina el fitxer per poder-ho fer.\nSi feu clic sobre l’opció Enllaços, accedireu a un conjunt de codis que fan referència a la imatge. Aquests codis no es poden modificar, però, si us fan falta, els podeu copiar. Això us permetrà fer referència al fitxer a través del seu URL o de les seves miniatures.\nModificar i esborrar categories\nLa gestió de les categories, a partir de les quals s'organitzen els articles, es fa a:\nDes d’aquí, si cal, les categories es poden editar de nou per corregir errades ortogràfiques possibles, canvis de nom... i, arribat el cas, eliminar-les. Quan elimineu una categoria, tots els articles que estaven classificats en aquesta passen a estar-ho sota la categoria General. En el cas que editeu una categoria ja creada o en vulgueu crear una de nova, heu de posar-hi un Nom de la categoria i una Descripció. Pel que fa al camp Pertany a:, si seleccioneu Cap, la categoria serà primària, però podeu fer que pertanyi a una altra categoria (en aquest exemple, la fem pertànyer a Educació), i, en aquest cas, esteu fent una subcategoria.\nImportació i exportació de blocs\nUn dels grans avantatges que ofereix el sistema d'XTECBlocs és la possibilitat d’importar i d’exportar el contingut d’un bloc. Aquesta opció us pot ser molt útil per traslladar la informació que hi pugui haver en un bloc, ja iniciat, en el moment que decidiu canviar o migrar de servei. En el cas que tingueu un bloc en algun dels altres serveis que hi ha a la xarxa, per iniciar la importació, heu de seleccionar:\nVeureu que hi ha moltes opcions per importar blocs des de lloc, espais, o serveis molt diversos:\nEn el cas que el que vulgueu sigui exportar les dades i els continguts del vostre bloc del servei d'XTECBlocs cap a un altre servei diferent, haureu de fer una exportació. El sistema us crearà un fitxer XML amb tot el contingut del bloc. Aquest serà el fitxer que us caldrà restaurar en el nou servei que decidiu emprar.\nEs podran instal·lar connectors?\nNo és podran instal·lar més connectors, ja que l'estructura de fitxers és única i els connectors són per a tothom. No obstant, per mitjà del fòrum, es podran enviar propostes d'instal·lació de connectors nous i, en aquests casos, n'estudiarem la incorporació.\nGestió dels usuaris dels blocs •\nQui pot ser usuari/ària dels meus blocs?\nPodeu convidar més usuaris a participar al vostre bloc. Per convidar-los, s’han de complir dues condicions molt senzilles:\nQue la persona que convideu tingui un identificador d'XTEC o de l'edu365 (en el cas dels alumnes). Això a la pràctica significa que es disposa d'un compte de correu a la XTEC o a l'edu365. Cal que estigui donada d'alta al servei d'XTECBlocs. Si no hi ha accedit mai amb les seves dades personals, el sistema no el trobarà i ens informarà d'aquest fet.\nCom puc afegir usuaris als meus blocs?\nDes de el menú Usuaris i a l’opció Autors i Usuaris teniu l’apartat Afegeix un usuari/ària de la comunitat.\nS’ha de posar l’adreça electrònica de l’usuari/ària que vulgueu afegir amb el rol que voleu que tingui dintre del vostre bloc. A continuació, es mostra el lloc on s’introdueix l’adreça electrònica de l’usuari/ària que vulgueu invitar i també la casella on s’escull el rol que li assigneu. Els usuaris s’han d’anar invitant un a un.\nAtenció: Només serà possible afegir usuaris que hagin entrat, com a mínim, una vegada al portal XTECBlocs.\nQuins són els perfils d'usuari/ària possibles?\nCom puc canviar els perfils dels usuaris del meu bloc o esborrar-los?\nDes del menú Usuaris, hi ha l’opció Autors i usuaris amb una llista d’usuaris vinculats al bloc.\nA dintre de les accions que podeu fer sobre els diferents usuaris del bloc, hi ha l’opció Edita, que us permet editar les dades de l’usuari/ària i, si cal, canviar el rol a cadascun d’ells.\nTambé hi la l’opció d’eliminar usuaris de forma massiva i de fer canvis de rol sobre tot un grup d’usuaris, tal com es veu a la imatge que segueix:\nPer fer aquestes accions de forma massiva, cal, prèviament, seleccionar els usuaris sobre els quals voleu aplicar l’acció.\nLes opcions de configuració dels blocs •\nConfiguració de les opcions generals\nLes opcions generals del bloc es poden governar des d'Opcions > General. Si voleu, podeu canviar el nom del bloc (compte, no ho confongueu amb l'URL o adreça d'accés: no és el mateix). També podeu fer canvis en la descripció del bloc i fer que els visitants es registrin o no per deixar comentaris. L'adreça electrònica també es pot canviar en cas de necessitat. Cal tenir en compte que aquesta adreça serà on rebreu les diverses informacions que us enviï el sistema. Si feu algun canvi, recordeu de prémer Actualitza les opcions.\nAltres canvis que podeu fer corresponen als formats de l’hora, la data i el calendari:\nPuc canviar el nom d'un bloc?\nEls noms amb què es criden els blocs des de la finestra del navegador no es poden canviar. Per tant, en el moment de crear-se un bloc, cal triar bé el nom. Sí que és possible canviar, tantes vegades com sigui necessari, el títol del bloc des de la configuració de les opcions generals.\nLes opcions d'escriptura 49\nDins el menú Opcions > Escriptura, podeu modificar algunes opcions de l’editor de text que apareix quan creeu un article o una pàgina. Així podeu determinar la mida (en línies) de la caixa i la categoria dels articles i els enllaços per defecte. Si feu algun canvi, recordeu de prémer Actualitza les opcions.\nLes opcions de lectura\nA les opcions de lectura, podeu controlar de quina forma es mostraran els continguts del vostre bloc:\nUna opció molt interessant de conèixer és que hi ha la possibilitat de fer que la pàgina d’inici del vostre bloc sigui una pàgina estàtica que, per algun motiu o altre, us interessi mostrar sempre de bon inici, de manera que sigui la portada del bloc. En l’exemple, està seleccionada l’opció per defecte: mostrar els darrers articles del bloc.\nAltres paràmetres que podeu decidir són la quantitat d’articles que es mostraran a cada pantalla i el nombre d’articles que s’enviaran amb el canal de sindicació, així com si s’enviarà el text complet o només un resum. Recordeu guardar les modificacions a Actualitza les opcions.\nLes opcions de discussió són un seguit d'eines que teniu a l'abast per fer un seguiment dels comentaris que els visitants puguin deixar en el vostre bloc i de les referències que es puguin fer als vostres articles en altres blocs:\nAquí la configuració ja dependrà de vosaltres i de les vostres preferències. Els aspectes més importants als quals teniu accés per fer personalitzacions són els que es presenten a continuació, encara que la configuració no té per què ser exactament aquesta:\nEl WordPress permet crear una llista negra de paraules que, en el cas que apareguin al contingut d’un comentari, aquest quedarà marcat com a brossa. A l’apartat final, Llista negra de comentaris, teniu una caixa per omplir-la amb aquelles paraules que es macaran com a brossa. Recordeu escriure una sola paraula per línia.\nModificació de la privadesa dels blocs\nPer modificar la privadesa del bloc, heu d’estar en l’entorn d’administració del bloc. En concret, cal escollir la pestanya que porta per nom Opcions i, dins aquesta, l’opció Privadesa.\nUna vegada hàgiu escollit l’opció que desitgeu per a la visibilitat del bloc, recordeu de desar-ho fent clic sobre el botó Actualitza les opcions. Cal recordar que aquesta operació és reversible i es pot fer i desfer tantes vegades com vulgueu. Sigui o no visible, el bloc sempre es podrà consultar si en coneixeu l'URL.\nEls enllaços permaments\nEls enllaços permanents són URL que identifiquen un únic article del bloc i que permeten a la resta de "blocaires" fer-ne una referència sense patir que, en un futur, l'enllaç canviï. D'això que s'anomeni enllaç permanent. Per defecte, el WordPress representa l'enllaç permanent basat en la data i el nom: http://blocs.xtec.cat/nom_del_bloc/2007/09/04/hola-mon/ Aquest enllaç permanent apunta únicament i exclusivament a l’article "Hola Món", que va ser publicat el dia 4 de setembre de 2007. Podeu establir una estructura personalitzada de l’enllaç permanent. Les etiquetes disponibles són: %year%: any de publicació de l’article, quatre dígits, per exemple: 2007 %monthnum%: mes de l’any de publicació de l’article, dos dígits, per exemple: 09 %day%: dia del mes de publicació de l’article, per exemple: 15 %hour%: hora del dia de publicació de l’article, per exemple: 13 %minute%: minut de l’hora de publicació de l’article, per exemple: 23 %second%: segons del minut de publicació de l’article, per exemple: 12 %postname%: representació segura del títol de l’article. Per exemple: "El nou i fantàstic nou post!" es representará com a "el-nou-i-fantastic-nou-post" %post_id%: número únic d’identificador de l’article, per exemple: 656 %category%: representació segura del nom de la categoria %author%: representació segura del nom de l’autor/a de l’article Un exemple de personalització de l’enllaç permanent basat en l’autor/a, la categoria i el nom de l’article: /%author%/%category%/%postname%/ A continuació, podeu observar el lloc on es pot fer aquest configuració:\nLa llicència dels continguts dels blocs\nEls blocs i tots els seus continguts, incloent-hi els textos, imatges, so i qualsevol altre material, són propietat de l’usuari/ària que ha creat el bloc o de les terceres persones que n’hagin autoritzat l’ús dels continguts, l’autoria dels quals s’ha de fer constar a les pàgines corresponents. Atesa la finalitat educativa del servei, sotmetem tots aquests materials de forma genèrica a una llicència de Creative Commons 2.5 (by-nc-sa), que es reserva el dret de reconeixement de l’autoria i d’exigir que no se’n faci cap mena d’ús comercial. També obliga a compartir els materials emprats per a la construcció de noves obres sota la mateixa llicència. No obstant això, des del tauler d’administració del vostre bloc, podreu activar altres tipus de llicències Creative Commons. Al cas de blocs d’aula, l’autoria s’adjudicarà al professor/a responsable en qualitat de coordinador/a de l’obra. El bloc, tindrà, doncs, consideració d’obra col·lectiva d’acord amb l’article 8 del Text refós de la Llei de la propietat intel·lectual.\nLa gestió dels descriptors\nLa gestió dels descriptors del vostre bloc es fa des de:\nAquí és des d'on s’esborren i es creen els descriptors. Un bloc pot tenir tants descriptors com vosaltres vulgueu o penseu que són necessaris per descriure’l.\nImportació i exportació de blocs •\nHe creat un bloc a l'espai de cursos i proves, puc passar-lo a l'espai de blocs?\nXTECBlocs disposa d’un espai de proves al qual es pot accedir clicant sobre la icona que hi ha a la pàgina principal:\nHeu de fixar-vos que, si esteu dins l’espai de proves, l’adreça on es fan aquestes és http://hipolit.xtec.cat/blocs. Aquest espai, cada cert període de temps, es neteja i tot el que hi ha s’esborra. Per aquest motiu, l’heu de fer servir per iniciar-vos en el món dels blocs i per veure com funcionen determinats aspectes, però cal recordar que, més tard o més d’hora, el que hi hagi s’esborrarà. Es pot donar el cas que, encara que construïu un bloc dins l’espai de proves (i a poc a poc vagi creixent i fent cert goig) l’hàgiu de traslladar a fora, al veritable entorn d’hostatge dels blocs: http://blocs.xtec.cat. Si és aquest el cas, teniu la possibilitat de fer una exportació del vostre bloc.\nEl sistema us crearà un fitxer XML amb totes les dades, els articles, els comentaris..., relatius al vostre bloc creat a l’espai de proves. Aquest fitxer XML l’haureu de guardar al vostre ordinador o en algun altre lloc d’emmagatzematge. Una vegada tingueu el fitxer XML, heu de sortir de l’espai de proves i identificar-vos a http://blocs.xtec.cat. Un cop us hàgiu identificat, creeu un bloc nou (només us caldrà donar-li un nom i un títol), aneu al panell d’administració i feu una importació del fitxer XML que us heu guardat anteriorment.\nVeureu que hi ha diverses opcions d’importació, ja que el sistema també està preparat per fer importacions des d’altres sistemes de blocs (com Blogger o altres). En el cas que us ocupa, caldrà escollir l’opció RSS o WordPress i pujar el fitxer XML que heu desat anteriorment. Amb això ja tindreu el trasllat del bloc fet.\nCom puc importar blocs des del Blogger?\nXTECBlocs ofereix la possibilitat d’importar blocs que ja estiguin iniciats en altres entorns. Aquesta és una opció molt interessant, ja que, si sou d’aquells que ja teniu un bloc i ara us agradaria passar-vos a XTECBlocs, podeu fer el trasllat sense perdre cap article pel camí i d’una manera àgil i senzilla. Per iniciar el procés, cal escollir Gestiona > Importa:\nVeureu que es pot fer la importació des de diversos sistemes de blocs. En aquest cas, com que és un dels més estesos, es farà l’exemple a partir d’un bloc que és al Blogger. Amb la resta de sistemes existents, el procés no difereix gaire.\nUna vegada hàgiu escollit el sistema des d'on fer la importació, tal com es veu a continuació, us caldrà demanar a Blogger que deixi accedir XTECBlocs al vostre compte per fer la importació.\nAmb un sol clic, s’autoritza l’accés:\nUna vegada XTECBlocs ja pot accedir al vostre compte de Blogger, us apareixerà una llista dels blocs que tingueu en aquest sistema (Blogger). Només cal fer clic sobre el botó Importa del bloc que vulgueu traslladar a XTECBlocs.\nS’inicia el procés de importació:\nI, un cop finalitzat, caldrà que assigneu uns autors al vostre bloc d'XTEC. En principi, haureu de ser vosaltres, però es pot donar el cas que hi hagi més autors entre els quals escollir, depenent de si es tracta d’un bloc col·lectiu o no.\nPer acabar, cal fer clic sobre Desa els canvis perquè la importació es completi.


Càtedres > Càtedra de Patrimoni Literari Maria Àngels Anglada - Carles Fages de Climent > Lliçons de la Càtedra > 2016. Isabel-Clara Simó\nSou a:UdG › Càtedres › Càtedra de Patrimoni Literari Maria Àngels Anglada - Carles Fages de Climent › Lliçons de la Càtedra › 2016. Isabel-Clara Simó\nIsabel-Clara Simó (Alcoi, 1943) es llicencia en Filosofia a la Universitat de València, on fa coneixença amb els primers grups nacionalistes sota el mestratge de Joan Fuster. Es dedica a l'ensenyament, que exerceix primer a Bunyol i després a l’Institut Ramon Muntaner de Figueres. El 1968 es casa amb el periodista figuerenc Xavier Dalfó, que l’any 1954 havia fundat la revista Canigó. Malgrat la prohibició de publicar cap article en català: «Jo li vaig suggerir que férem un algun articlet a veure què passava, i al final, amb el meu català trontollant, el vaig fer. El vam publicar i va fer tanta il·lusió que tothom a Figueres me'n parlava. I en vam fer un altre, i de mica en mica, de sobte, ens vam trobar amb una revista en català que tenia un article petit al final en castellà, per a poder fer la trampa del bilingüisme.»\nEl 1972 Simó aconsegueix el carnet de periodista que li exigia la llei de premsa de 1966 per fer-se càrrec de la direcció de Canigó. Ella serà la directora de la revista, que passa de periodicitat mensual a setmanari, fins al seu tancament, l’any 1983. Instal·lada a Barcelona amb la família des de 1973, treballa a l'Institut Sant Josep de Calassanç. De catedràtica d'institut passa a exercir durant quatre anys a la Facultat de Traducció i Interpretació de la Universitat Pompeu Fabra, i l’any 1995 es doctora en Filologia Romànica.\nMembre de l'Associació d'Escriptors en Llengua Catalana, ocupa el càrrec de vicepresidenta al Principat (1985-1988). De 1996 a 1998 és delegada del Llibre del Departament de Cultura de la Generalitat de Catalunya. El 1999 la Generalitat de Catalunya li atorga la Creu de Sant Jordi.\nEl 1978 inicia la seva trajectòria literària amb la concessió del Premi Víctor Català, amb el recull És quan miro que hi veig clar (1979), en el qual ja es pot entreveure el camí que seguirà: una literatura d'ulls cap enfora, que pren com a referent el món real i interpel·la el lector. Amb Històries perverses (1992), guardonat amb el premi Crítica Serra d'Or, l'autora fa patent la preocupació per la violència inútil. La seva novel·lística recrea personatges complexos que mantenen relacions conflictives. Destaquen, entre d'altres, Dones (1997), gran èxit del qual es fa una versió cinematogràfica l’any 2000; La salvatge (1993), elegia de Dolores Mendoza guardonada amb el Premi Sant Jordi; La innocent (1995), Premi València de Literatura; o Amor meva (2010), Premi Joanot Martorell.\nTambé ha escrit literatura juvenil, poesia, guions per a ràdio i televisió, i teatre. Cal destacar la seva tasca periodística compromesa, combativa i irònica, iniciada a Canigó i ampliada al diari Avui. El 2003 en recull els millors articles al volum En legítima defensa. És autora, entre altres, dels assajos Sobre el nacionalisme (2000), on dialoga sobre la identitat catalana en l'actualitat. Isabel-Clara Simó ha mantingut sempre un ferm compromís amb la seva condició de dona d'esquerres i amb la defensa de les llibertats individuals i col·lectives.\nEl 2013 és nomenada filla predilecta i reconeguda amb la medalla d'Or de la seva ciutat natal, Alcoi, i també rep el Premi Jaume Fuster dels Escriptors en Llengua Catalana. El 2016 publica Jonàs , novel·la alhora realista, psicològica i intimista sobre la crisi contemporània del jo. Aquest mateix any és nomenada degana de la Institució de les Lletres Catalanes.


PrevenSI: Prevenció de l’abús sexual infantil - FEDAIA\nPrevenSI: Prevenció de l’abús sexual infantil\nInici » PrevenSI: Prevenció de l’abús sexual infantil\nPrevenSI és una entitat de recent creació i que ofereix recursos per reduir el risc de violència sexual infantil i està a disposició pública. La plataforma (www.prevensi.es/ca) ofereix informació i assessorament, atén consultes i facilita altres serveis preventius per a diferents col·lectius (educació, socials, sanitaris…).\nAixí mateix, davant la situació d’emergència que estableix mesures de confinament forçades, PrevenSI ha augmentat el seu horari d’atenció per assessorar i donar resposta a aquests casos: de dilluns a divendres, de 9h a 20h per telèfon\n(900440443), xat online (www.prevensi.es/ca) o correu electrònic (info@prevensi.es).\nEl confinament pot augmentar el risc de violència sexual infantil i per reduir-ho, cal fer una prevenció específica. Hem d’avaluar quina és la situació en la que ens trobem, quins en son els riscos i com podem reduir-los.\nLa violència sexual infantil es produeix allà on hi ha infants i/o adolescents i adults.\nSabem que els percentatges de victimització són elevats. N’hi ha molt més dels que es denuncien. Per reduir-los cal introduir mesures de seguretat preventives adequades al moment i la situació de convivència actual.\nEl període de confinament intensifica la interacció amb els infants i adolescents i pot resultar una oportunitat per augmentar la consciència i la seguretat. Per exemple,\ntreballant conjuntament qüestions com la intimitat, la confiança i l’educació sexual i afectiva.\nPrevenSI - Com augmentar la seguretat i prevenir la violència sexual infantil en el confinament?\n234.58 KB 1 file(s)\nPrevenSI - infografia\n405.29 KB 1 file(s)\nEntrevista RAC1 a Pilar Núñez, vicepresidenta FEDAIA\nASSOCIACIÓ REIR: Campanya “La bretxa brecha digital del confinament”


La 10a Cap d’Any Race CE Sabadell escalfa motors amb una molt bona rebuda | Sabadell - Web Oficial\nNoticies: Club / Home / Patrocini / Primer equip / Social\nLa 10a Cap d’Any Race CE Sabadell escalfa motors amb una molt bona rebuda\nL'entitat We Run i el Centre d'Esports coorganitzen la 3a millor cursa de Catalunya que recorrerà els carrers de Sabadell el 31 de desembre\nAquest migdia s’ha celebrat a la Sala de premsa Miguel Quereda de la Nova Creu Alta la presentació oficial de la 10a Cap d’Any Race CE Sabadell amb tots els col·lectius que fan possible la tercera cursa més important de Catalunya el 31 de desembre. La vicepresidenta del Centre d’Esports Sabadell, Ana Navés, ha agraït al director de la cursa Aleix Muñío i a l’Ajuntament de Sabadell l’oportunitat de formar part d’aquest gran esdeveniment esportiu que torna a portar el nom de la ciutat i de l’entitat arlequinada: “Estem molt orgullosos de donar nom a una cursa tan important que ens continua identificant amb la ciutat. I més amb l’inici i final en un barri com la Creu Alta, que enguany compleix el 250è aniversari”. El CE Sabadell i l’atletisme sabadellenc comparteixen orígens i fa que encara prengui més força aquesta afiliació. El president de WE Run i alma mater de la cursa, Aleix Muñío es mostrava satisfet de poder créixer al costat del CE Sabadell: “És una cursa molt especial per promocionar l’atletisme i l’esport. Ens permet córrer pels carrers de la nostra ciutat per acabar l’any amb molta energia. Amb el CE Sabadell volem fer créixer la cursa i que arribi a més esportistes”.\nLa regidora d’Esports de l’Ajuntament de Sabadell, Laura Reyes, ha conclòs l’acte: “Vull donar les gràcies a totes les parts implicades amb la Cap d’Any Race CE Sabadell i al CE Sabadell per acollir la cursa i estendre el nom de Sabadell. És una cursa referent en el territori i ens agrada destacar el vessant solidari”.\nA més, l’edició d’aquest any compta amb dos patrocinadors principals que també estan molt identificats amb la ciutat. Banc Sabadell s’uneix a la cursa tot coincidint amb la celebració del 140è aniversari de la seva fundació.\nEn la compareixença, Luis Machon ha assegurat que: “Teníem moltes ganes de continuar col·laborant amb la Cursa de Cap d’Any per seguir donant suport a l’esport i al CE Sabadell. A més, el 31 de desembre coincideix amb el 140è aniversari del Banc i la samarreta d’aquesta edició de la Cap d’Any Race CE Sabadell serà històrica amb un logotip per a l’ocasió”.\nL’altre gran patró per la Cap d’Any Race CE Sabadell serà Moventia, el grup d’automoció vallesà amb els seus inicis a Sabadell. Serà la cursa més sabadellenca que mai. El patrocinador principal del CE Sabadell, Laboratorio Cerba Internacional, també se suma amb la seva aposta a la 10a Cap d'Any Race CE Sabadell.\nLa desena edició de la Cap d’Any Race CE Sabadell ja compta amb més de 650 inscrits a través del web capdanyrace.cat. El preu per a participar a la cursa és de 15€. El nens i nenes nascuts entre els anys 2009 i 2018 podran gaudir de la Cap d’Any Race Kid. El tret de sortida de la 10a Cap d’Any Race CE Sabadell es donarà a les 17h, mentre que la cursa infantil serà una hora abans. La cursa comptarà amb mesures sanitàries i restriccions per tal de prendre les màximes precaucions davant la situació actual. La recollida de dorsals i el pack de cada corredor/a es realitzarà de forma esglaonada, amb un punt d’entrada i un de sortida, i l’ús de mascareta serà obligatori en els calaixos fins al tret de sortida.\nEs tracta d'una cursa inclusiva i solidària, l'edició d'enguany amb una aportació destinada a l’Associació Espanyola Contra el Càncer i el Rebost Solidari de Sabadell.\nEl recorregut de la cursa serà per zona central de la ciutat amb la tradicional sortida i arribada a la Plaça Creu Alta. T’esperem a la millor festa de Cap d’Any el dia 31 de desembre.\nLa 10a edició de la Cap d’Any Race CE Sabadell es podrà seguir en directe a través del Twitch de Ràdio Sabadell.\n1 Dorsal = 1 Entrada\nEl grup Moventia obre les portes de la Nova Creu Alta a tots els atletes que corrin la 10a Cap d'Any Race CE Sabadell aquest 31 de desembre. Per cada dorsal de la cursa poràs obtenir una entrada pel CE Sabadell - Linares del dissabte 8 de desembre a les 19h. Presenta el dorsal en un dels següents concessionaris i aconsegueix la teva entrada per la Nova Creu Alta:\nAuser Sabadell: Passeig del Comerç, 100, 08203 Sabadell, Barcelona\nStern Motor Sabadell: Ronda de Ponent, 135, 08206 Sabadell, Barcelona\nSarsa Skoda Sabadell: Carrer del Pare Rodamilans, 36, 08205 Sabadell, Barcelona\nSarsa Seat Sabadell: Rambla d'Ibèria, 16, 08205 Sabadell, Barcelona\nCupra Sarsa Sabadell: Ronda de Ponent, 127, 08206 Sabadell, Barcelona


Salou construirà parades de bus al vial de Cavet i crearà nous trams de voreres | Diari de Tarragona\nSalou construirà parades de bus al vial de Cavet i crearà nous trams de voreres\nSeran tres baixadors per millorar la mobilitat dels passatgers que utilitzen el transport públic en una carretera on hi ha una zona comercial i residencial\n24 de Mayo de 2017 - 11:26 hs\nAquesta és la rotonda del Vial del Cavet per accedir al cementiri de Salou. Aquí s'ha de construir un tram de vorera i una parada d'autobús\nL’Ajuntament de Salou millorarà puntualment alguns trams del Vial de Cavet, carretera que comunica la capital de la Costa Daurada amb Cambrils per l'interior. La raó d'aquesta iniciativa es que en els darrers anys s’han construït diferents supermercats al llarg d'aquesta carretera i s’han generat nous habitatges creant noves dinàmiques de mobilitat.\nPer tal de poder disposar d’un servei de bus amb major qualitat s’ha decidit dotar a aquests trams del vial amb tres parades de bus, per tal de donar serveis als ciutadans que es desplacen als esmentats supermercats així com al cementiri municipal.\nL’estudi preveu una inversió de 21.627 euros per tal de desbrossar el terreny existent a les futures voreres, dins de l’obra proposada; la preparació del terreny i estesa i piconat; l’execució del paviment de formigó a més de la construcció de guals per a minusvàlids. Els treballs es començaran abans de l’estiu i s’enllestiran en quatre setmanes. Aquest és el calendari.